Dhik Jiweng serius ngrungokake do­pokanku. Dheweke pana menawa dopok­anku mono dudu dopokan nggedebus, wa­ton muni. Ana bukti lan nyatane. Nggonku crita kaya mengkono ora kanthi tujuwan pamer. Mung kanggo “memotivasi” Dhik Jiweng. Dakanggo ngobong semangate amrih pepenginane dadi penulis Jawa ora mung anget-anget telek pitik utawa obong-obong blarak. Murub sedhela bubar iku mati pet.
